Syv personer blev taget i spritkørsel, da Nordjyllands Politi gennemførte spiritusrazzia tre steder i Aalborg på J-dag fredag den 6. november. Det var et forventet antal og nogenlunde som sidste år, fortæller politikommissær Claus Kjær Pedersen. - Det går åbenbart ikke ud til alles sunde fornuft, selvom vi kraftigt fraråder det. Spritbilisterne vil hele tiden være der, selvom vi afholder razzia. Så vi vil være massivt til stede ved de fremtidige julefrokoster, siger Claus Kjær Pedersen. Politikommissæren fortæller, at de fleste spritbilister blev fanget fra midt om natten til først på morgenen. - Hvis vi skal se noget positivt i det, er det typisk ikke de unge mennesker, der er problemet. De har ofte en ædru chauffør med sig, siger Claus Kjær Pedersen. Politikommissæren fortæller, at Nordjylland Politi for alvor får travlt med spritbilisterne fra den 27. november og frem.
- Det var et forventet antal spritbilister og nogenlunde sammen antal som sidste år, fortæller politikommissær Claus Kjær Pedersen.